Tim Owens

Tim «Ripper» Owens (født Timothy S. Owens 13. september 1967 i Akron i Ohio) er en amerikansk vokalist. 

Han startet karrieren som vokalist i bandet Winters Bane, men forlot bandet i 1993, og ble vokalist i et Judas Priest coverband. Samtidig sto Judas Priest uten vokalist, og Owens ble ny vokalist i bandet han framførte coverlåter av. Denne historien var så spektakulær at det i 2001 ble utgitt en film, Rockstar, løst basert på dette. Owens deltok på to studioalbum og to konsertalbum med Judas Priest.

Da Rob Halford returnerte til Judas Priest i 2003, ble Tim «Ripper» Owens den nye faste vokalisten i Iced Earth. Allerede før Matt Barlow forlot Iced Earth samme år, hadde Jon Schaffer fra Iced Earth vært i kontakt med Owens, og han gikk nesten umiddelbart i studio med Iced Earth. I begynnelsen 2004 ble albumet The Glorious Burden utgitt. I 2005 startet Owens bandet Beyond Fear som kom med sitt debutalbum i 2006. I desember 2007 forlot han Iced Earth etter at det ble klart at Matt Barlow returnerte. I 2008 ble han med Yngwie Malmsteens Rising Force, og i 2009 turnerte han Europa med bandprosjektet Hail!, som han sto bak sammen med Megadeth-bassist David Ellefson. 

Owens har fått kallenavnet «Ripper» fordi han som Judas Priest-vokalist utmerket seg særlig på sangen «The Ripper».

 Utgivelser 
Beyond Fear
 Beyond Fear (2006)

Iced Earth
 The Reckoning (single) (2003)
 The Glorious Burden (2004)
 Overture of the Wicked (single) (2007)
 Framing Armageddon (Something Wicked Part 1) (2007) 

Judas Priest
 Jugulator (1997)
 '98 Live Meltdown (konsertalbum, 1998)
 Demolition (2001)
 Live in London (konsertalbum og DVD, 2003)
 Metalogy (box set, 2004)

Winter's Bane
 Heart of a Killer (1993)

 Referanser 

 Eksterne lenker 



 Tim "Ripper" Owens biografi hos Country Music Television.
 Tim "Ripper" Owens på MySpace

Kategori:Heavy metal-musikere
Kategori:Sangere fra USA
Kategori:Judas Priest
Kategori:Personer fra Akron